PJW แรลลี่ยาว! บวกต่อ 5% เก็งฯ ผลงานปีนี้โตแกร่ง-ปันผลปัง
PJW แรลลี่ยาว! บวกต่อ 5% เก็งฯ ผลงานปีนี้โตแกร่ง-ปันผลปัง ล่าสุดอยู่ที่ 3.18 บาท บวก 0.14 บาท หรือ 4.61% มูลค่าซื้อขาย 34.90 ล้านบาท
PJW แรลลี่ยาว! บวกต่อ 5% เก็งฯ ผลงานปีนี้โตแกร่ง-ปันผลปัง ล่าสุดอยู่ที่ 3.18 บาท บวก 0.14 บาท หรือ 4.61% มูลค่าซื้อขาย 34.90 ล้านบาท
22 มี.ค. 2564

ผู้สื่อข่าวรายงานว่า ราคาหุ้น บริษัท ปัญจวัฒนาพลาสติก จำกัด (มหาชน) หรือ PJW ล่าสุด ณ เวลา 10.37 น. อยู่ที่ 3.18 บาท บวก 0.14 บาท หรือ 4.61% สูงสุดที่ 3.28 บาท ต่ำสุดที่ 3.10 บาท ด้วยมูลค่าซื้อขาย 34.90 ล้านบาท

ทั้งนี้ นายวิวรรธน์ เหมมณฑารพ ประธานกรรมการบริหาร PJW เปิดเผยว่า บริษัทยังคงเป้าหมายรายได้ปี 2564 เติบโต 5-10% จากปีก่อน ที่มีรายได้อยู่ที่ 2,819.83 ล้านบาท เนื่องจากคาดทุกกลุ่มมีการเติบโต เป็นไปตามภาพรวมตลาดในปี 2564 ที่เริ่มฟื้นตัว
ขณะเดียวกันในปี 2564 บริษัทวางงบลงทุนไว้ที่ 150-170 ล้านบาท แบ่งเป็นการลงทุนในประเทศจีนสำหรับปรับปรุงประสิทธิภาพโรงงาน และการลงทุนในประเทศไทย สำหรับปรับปรุงประสิทธิภาพโรงงานเพื่อลดต้นทุน สายการผลิต และคลังสินค้า ซึ่งเป็นการลงทุนเพื่อให้เกิดยอดขาย
นอกจากนี้ยังพบว่า บริษัทฯ เตรียมจ่ายปันผลจากงวดดำเนินงานวันที่ 1 ม.ค. 2563 ถึงวันที่ 31 ธ.ค. 2563 เป็นเงินสด 0.1250 บาท/หุ้น กำหนดขึ้น XD วันที่ 12 เม.ย.2564 และกำหนดจ่ายเงินปันผลในวันที่ 30 เม.ย.2564 โดยการจ่ายเงินปันผลของบริษัทคิดเป็นอัตราการจ่ายเงินปันผลตอบแทน (Dividend Yield) 4.11% เทียบจากราคาปิดวันที่ 19 มี.ค.2564 ที่ระดับ 3.04 บาท